22/12/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Promoción Económica
Convocatoria promoción económica entidades 2011

Dentro do labor de fomento e apoio ás iniciativas das entidades sen ánimo de lucro que ten atribuída a Deputación da Coruña, convócanse as presentes axudas na área de Promoción Económica, que se complementan coas axudas que se convoquen nas áreas de Cultura, Deportes e Servizos Sociais. As entidades que teñan previsto solicitar axudas da Deputación para a realización de actividades ou investimentos, no presente exercicio, terán que optar por unha das áreas (Promoción Económica, Cultura, Deportes, Servizos Sociais), de xeito que soamente poderán presentar solicitudes por unha delas. A Deputación da Coruña quere pola presente convocatoria dar apoio ás entidades e ás asociacións de veciños e contribuír para que acaden os obxectivos que lles son propios, a fomentar a participación da cidadanía en cada ámbito de actuación, contribuíndo deste xeito a impulsar a democratización da sociedade. A presente convocatoria márcase obxectivos de carácter xeral como a mellora da xestión e organización de actividades e equipamentos mediante a concesión de subvencións. Son prioritarias nesta convocatoria as accións tendentes a impulsar o desenvolvemento económico e o fomento do emprego, a execución de obras ou equipamentos de interese xeral no ámbito parroquial, municipal ou comarcal como poden ser saneamento, abastecemento de auga, camiños, iluminación pública, acondicionamento e posta en valor de elementos da nosa arquitectura popular como son os adros, fontes, muiños e cruceiros, a promoción turística, o apoio ao comercio, estimulando liñas de comercialización e promoción dos nosos productos de calidade que permitan a penetración no mercado, mediante axudas á loxística e distribución, e o apoio a congresos, xornadas e seminarios relacionados coa promoción económica da provincia. Quedan excluídas da presente convocatoria e, xa que logo, non serán obxecto da subvención as seguintes actividades e investimentos: 1.1. As viaxes de ocio e gastos de manutención, (agás os gastos que son indispensables para o desenvolvemento de unha actividade, neste caso o importe non poderá supoñer mais do 5%); por elo, este tipo de gastos, tampouco poderán incluirse nos presupostos que se presenten para calquera outra finalidade.1.2.- As actividades de carácter confesional e as festas, salvo as que estimulen as liñas de comercialización dos nosos productos de calidade no mercado, e teñan un interés xa recoñecido.1.3.- Os gastos de funcionamento das entidades. No presuposto, soamente poderán incluirse gastos de funcionamento cando estean directamente vencellados coa realización dunha actividade; neste caso o importe correspondente aos gastos de funcionamento non poderán ser máis do 13 % dos gastos directos da actividade 1.4.-Non poderán ser obxecto de axuda na presente convocatoria as actividades ou investimentos subvencionados no mesmo exercicio, a través doutras convocatorias de subvencións ou de plans provinciais da Deputación. Consonte co anterior e de conformidade co disposto no art.72 da Lei 7/1985, de bases de réxime local, Lei 5/1997, da administración local de Galicia; Lei 38/2003, Xeral de Subvencións e Real Decreto 887/2006 polo que se aproba o seu regulamento. Regulamento de servizos das corporacións locais, e con cargo ó presuposto da Deputación para 2011, convócanse, para o período que vai comprendido entre o 1 de xaneiro e o 31 de decembro de 2011, as subvencións que seguidamente se detallan: Poderán optar aos programas contidos na presente convocatoria as entidades que cumpran os seguintes requisitos: Estar legalmente constituídas. Carecer de fins de lucro. Desenvolver as súas actividades no ámbito territorial da provincia ou sobre temas de interese para a provincia. Non estar incursa en ningún dos supostos de incapacidade ou incompatibilidade para a percepción de axudas ou subvencións públicas. Estar ao día nas súas obrigas tributarias ca Axencia Tributaria, coa Seguridade Social e coa Deputación. No suposto de adquisición, construción, rehabilitación e mellora de bens inventariables fíxase un período de destino dos bens para o fin concreto para o que se concedeu a subvención, que será dun mínimo de cinco anos. As peticións referidas a Promoción Económica, tamén as poderán solicitar as comunicades veciñais, aínda que non estean legalmente constituídos sempre que carezan de fins de lucro e que realicen AS ACTIVIDADES OU AS OBRAS, CA EXCEPCIÓN DA ADSQUISICIÓN DE BENS MOBLES. na provincia da Coruña. As entidades poderán solicitar un máximo de dúas subvencións. As dúas subvencións poderán repartirse por programa (unha subvención para actividade xeral e outra para infraestrutura e equipamento). No caso de solicitar dúas subvencións, deberá priorizarse entre elas. A Deputación poderá conceder ata un máximo de 30.000.- euros polo total das dúas peticións. Con carácter xeral o importe da subvención solicitada será entre o 20% e o 80% do presuposto calculado de gastos. Ademais, a actividade ou investimento deberá contar cun financiamento propio pola entidade, de alomenos, o 10 % do seu importe. As entidades beneficiarias das subvencións quedan obrigadas a facer constar a colaboración da Deputación en toda a información (impresa, informática e audiovisual) que se faga das actividades ou investimentos subvencionados e na súa páxina web. No suposto de rehabilitación e mellora de bens inventariables( adros, fontes, muiños, cruceiros), os beneficiarios quedan obrigados a establecer un réximen de visitas e de acceso ao público As solicitudes formularanse nos modelos normalizados que se facilitarán no Rexistro Xeral da Deputación, na Sección de Promoción Económica ou na páxina web de Deputación: www.dicoruna.es/subtel.Achegarase tamén a seguinte documentación: 4.1.- DOCUMENTACIÓN XERAL DA ENTIDADE A.- Fotocopia compulsada da tarxeta do CIF da entidade e do NIF do representante. No caso da achega do CIF da entidade por parte das delegacións ou agrupacións locais, deberá acreditarse que contan coa autorizacion correspondente. B.- Fotocopia compulsada dos estatutos da entidade adaptados á lei orgánica 1/2002, do 22 de marzo C.- Certificación orixinal dos datos bancarios da entidade, segundo o modelo aprobado pola Deputación. D.- Certificación orixinal acreditativa do acordo no que se aproba a participación nestes programas e do nomeamento do representante para as súas relacións coa Deputación. E.-Declaración de estar ao corrente das súas obrigas coa Axencia Tributaria, coa Deputación e coa Seguridade Social. F.- Declaración orixinal do representante de non estar incurso en causas de incompatibilidade ou incapacidade para contratar e percibir subvencións da Administración pública e de aceptación das bases da convocatoria, e de que se axustan á realidade os datos e os documentos achegados coa solicitude. G.- Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ó corrente nas súas obrigas tributarias e coa Seguridade Social no momento de recoñecer as obrigacións e ordenar o pagamento das subvencións. No caso de non dar esta autorización, deberá a entidade solicitante achegar dita acreditacion cos documentos xustificativos da subvención. H.- Programa da actividade ou investimento que se vai realizar. I.-Memoria explicativa da actividade ou invetimento que se vai realizar, que fará mención ás persoas beneficiadas directa ou indirectamente pola axuda e o calendari fixado. L.- Presuposto aproximado de gastos, que non poderá ser superior a 75.000.-€ entre as dúas peticións, e da previsión de ingresos correspondentes para ditos gastos. M.-No caso de realización de obras: - Declaración do interesado, na que se acredite que o investimento que solicitan e susceptible de utilización independente. - Memoria valorada ou presuposto detallado da obra. Unha vez concedida a axuda e de ser legalmente necesario, requerirase proxecto elaborado por técnico competente. - Plano onde se sinalice a obra a executar, podendo obterse éste a través do Sistema de Información Xeográfica de Parcelas Agrícolas (SIGPAC ), ou dun punto de información catastral (PIC) N.- Acreditación, no caso de realizacion de obras ou investimentos, da titularidade da propiedade ou dereito real que obstente sobre o ben inmoble, e identificación deste mediante a referencia catastral si é posible. No caso de que a entidade non teña a propiedado de ben no que se vai facer o investimento, presentarase a autorización do propietario. Ñ.-Acompañaranse así mesmo, o compromiso da entidade respecto do seguinte: No suposto de realizacion de obras, compromiso de solicitar a licencia e autoriacións corrrespondentes á inversión, ou so autorización do concello en obras que non superen os 3000 euros. A facer constar, en todo tipo de información que realice no desenvolvemento da actividade subvencionada, a colaboración prestada pola Deputación Provincial da Coruña. A solicitar, polo menos, tres ofertas de distintos proveedores no caso de que o gastos sexa superior a 30.000.- euros para realizar obras, ou superior a 12.000 euros para a adquisición de equipamento ou prestación de servizos, nos termos do artigo 31.3 da lei 38/2003, xeral de subvencións. O.- Importe da subvención solicitada que non poderá superar ó 80% do presuposto calculado de gastos. P.- No caso de comunidades veciñais ou comités organizadores: prego de sinaturas dos seus integrantes, coa súa identificación: nome e apelidos, enderezo e nº de DNI, compromisos de execución asumido por cada membro da agrupación e porcentaxe da subvención que se ha aplicar a cada un deles. De conformidade co art.35. f) da Lei 30/1992, se os documentos solicitados nos apartados A, B, e C, anteriores están en poder da Deputación, o solicitante non terá que remitilos outra vez, pero terá que sinalar a data e a dependencia na que se presentaran anteriormente. A documentación que se entregue en fotocopia ha de vir compulsada. O defecto, erro ou ausencia na presentación da documentación á que se refire esta base 4 deberase solucionar no prazo de dez días dende a recepción do requirimento.5.1.-As solicitudes presentaranse no Rexistro Xeral da Deputación da Coruña, nos rexistros municipais dos Concellos que teñen asinado convenio para este fin coa Deputación da Coruña (pode verse a relación de concellos con convenio na páxina web www.dicoruna.es) ou en calquera outros rexistros públicos aos sque se refire o artigo 38.4 da Lei 30/92, ade 26 de novembro, de réxime xurídico das administracións públicas e do procedemento administrativo común.5.2.-Co fin de incentivar a utilización de medios electrónicos e no marco dos principios da Lei 11/2007, de 22 de xuño, de acceso electrónico dos cidadáns aos servizos públicos, tamén se poderán presentan de xeito telemático a través da páxina web da Deputación da Coruña www.dicoruna.es, dándoselle prioridade na tramitación e despacho dos expedientes ás solicitudes que se presenten por este medio, producíndose neste caso os seguintes efectos: a) Solicitantes que dispoñan de sinatura electrónica: a presentación telemática producirá plenos efectos xurídicos, sempre que a solicitude se envié dentro de prazo. No caso de presentación de xeito telemático, a través da páxina web da Deputación, a documentación complementaria a achegar poderá ser enviada por correo ou por calquera outro medio que deixe constancia do envío. en calquera caso, rematado o prazo de presentación de solicitudes, a Deputación requerirá de oficio a documentación á que refire o apartado 4.1, a non ser que xa se dispoña da mesma.5.3.- O prazo de presentación de solicitudes comezará ó día seguinte á publicación da presente convocatoria no Boletín Oficial da Provincia e rematará o 31 de xaneiro de 2011. No caso de presentación telemática con sinatura electrónica, o envío poderá realizarse en calquera momento antes das 00.00 horas do día 1 de febreiro de 2011 A pesar do anterior, ó longo do exercicio presupostario poderán presentarse solicitudes que, por circunstancias novas ou por causas imprevisibles e excepcionais, non puideran presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida presupostaria non poderá superar o 10% do importe total da súa consignación. Estas peticións tramítanse de acordo coas presentes bases, agás o cumprimento do prazo. A concesión das subvencións realizarase, mediante un réxime de concorrencia competitiva, por resolución da Presidencia, a proposta motivada da Comisión Avaliadora e requirirá informe do Servizo de Fomento, no que se reflicta que da información que consta no seu poder, derívase que os beneficiarios cumpren todos os requisitos necesarios para acceder ás subvencións. A comisión avaliadora estará composta polos seguintes membros: Presidente: Deputado - presidente da Comisión de Promoción Económica, Emprego e Turismo. Vocais: Tres Deputados/as designados/as polo Presidente da Deputación. Na comisión actuará como secretario/a, sen voto, un funcionario do Servizo de Fomento.6.1.- Valoración das solicitudes.- A selección das peticións e a contía das subvencións determinarase unha vez consideradas as actividades e investimentos que se van realizar, ponderando as seguintes circunstancias: Interese das actividades ou investimentos: ata 20 puntos, dos que 10 como mínimo concederanse en función da prioridade sinalada polo solicitante na petición. Número de beneficiados directa ou indirectamente polas actividades ou investimentos: ata 10 puntos. Coeficiente de financiamento derivado da solicitude: ata 35 puntos. Adecuación das actividades ou investimentos que se van realizar ó interese provincial: ata 30 puntos. Emprego da Lingua Galega na realización das actividades: ata 5 puntos.6.2.- Notificación e publicidade da resolución. A resolución de concesión deberase notificarse expresamente a tódolos solicitantes de forma fidedigna, entre o primeiro trimestre e o terceiro de cada ano, publicaranse no Boletín Oficial da Provincia as subvencións concedidas no exercicio anterior. Contra o rexeitamento expreso ou presunto das solicitudes presentadas poderán formularse os recursos que procedan.6.3.- Reformulación de solicitudes. Unha vez notificada a resolución de concesión, a reformulación de solicitudes a que se refiere o artículo 27 da Lei Xeral de Subvencións e o artículo 61 do seu reglamento de desarrollo, será automática, de tal modo que si o importe da subvención otorgada e inferior o solicitado polo beneficiario, o presuposto subvencionado que debe ser obxecto de xustificación posterior determinarase dividindo a coantía da subvención otorgada polo coeficiente de financiació proposto polo beneficiario na sua solicitude. Modificación dos conceptos. Unha vez notificada a resolución de concesión, despois de solicitude razoada do beneficiario da subvención, poderá autorizarse a reformulación da solicitude inicial, mediante o cambio conceptos concretos que se detallan na memoria ou presuposto da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, despois da proposta previa da Comisión Avaliadora que deberá ter en conta as seguintes circunstancias: * Se o presuposto da nova actividade ou investimento é superior ou igual ó presuposto subvencionado inicial, manteranse as mesmas condicións da subvención concedida: coeficiente de financiamento, importe da subvención e presuposto subvencionado. * Se o presuposto da nova actividade ou investimento é inferior ó presuposto subvencionado inicial, a Comisión Avaliadora, logo do informe previo do Servizo de Fomento, deberá determinar o novo coeficiente de financiamento, o novo importe da subvención e o novo presuposto subvencionado, que serán inferiores ós inicialmente estabelecidos.7.1.- As subvencións aboaranse despois da xustificación dos gastos Para o cobro da subvención as entidades deberán estar ao corrente das súas obrigas fiscais coa Deputación da Coruña, situación que determinará de ofico a propia Deputación, a través do Servizo Provincial de Recaudación. Así mesmo, as entidades deberán acreditar que están ao corrente nas obrigas tributarias e coa Seguridade Social. As certificación acreditativas desta situación poderán ser solicitadas directamente pola Deputación en virgude da autorización dada pola entidade.7.2.- Prazo de xustificación.- O prazo para a xustificación das subvencións finalizará o día 31 de xullo de 2012, se ben antes de finalizar o prazo, poderá ampliarse por solicitude do interesado ou por proposta razoada da unidade xestora. En calquera caso, a data limite para a xustificación non poderá exceder da fixada nas bases de execulón do presuposto xeral da Deputación da coruña para o exercicio 2011. Se non se presenta a xustificación dentro de prazo (inicial ou prorrogado), se requerirá ao beneficiario para a súa presentación (art.70 do Regulamento de subvencións). A falta de presentación no prazo de 15 días dende o requerimento, dará lugar a que por resolución da Presidencia se inicie expediente de anulación do correspondente compromiso. A resolución final notificaráselle á entidade e á Intervención provincial para o seu reflexo contable.7.3.- Consideracións xerais.- 7.3.1.- Os gastos xustificados deberán axustare aos conceptos aprobados no presuposto inicial e, con carácter xeral non se admitirán como xustificantes de gastos os referidos a alimentos e bebidas.7.3.2.- Para os efectos de xustificación das subvencións, defínese o coeficiente de financiamento como o cociente entre o importe da subvención solicitada e o importe do presuposto calculado de gastos. A aplicación deste coeficiente ó importe da subvención concedida dará lugar ó presuposto subvencionado que será o que se teña que xustificar para cobrar a subvención; é dicir: Importe subvención concedida Presuposto subvencionado = –––––––––––––––––––––––––––– Cf No caso de ter outras subvencións ou ingresos propios para o mesmo obxecto que, en concorrencia coa subvención da Deputación, teñan un importe superior á cantidade resultante do cálculo anterior, o presuposto subvencionadoa xustificar será a suma das subvencións e ingresos. O gasto xustificado documentalmente deberá acadar polo menos, o importe do presuposto subvencionado.7.3.3.- O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá o beneficiario.7.3.4.-Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.7.3.5.-O beneficiario deberá someterse aos procedementos de control ou auditoría que se realicen pola Intervención provincial, polos seus propios medios ou a través de empresas colaboradoras, e tamén, na condición de contadante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. E como resultado de ditos procedementos, poderá esixirse responsabilidade administrativa, consonte ao previsto na lei 38/2003, xeral de subvencións, e no seu caso, responsabilidade penal, de conformidade co Código Penal.7.4.- Documentación xustificativa.- Para o cobro da subvención as entidades deberán presentar unha CONTA XUSTIFICATIVA SIMPLIFICADA, mediante a aportación da documentación que, a continuación, se sinala: A.- Unha memoria da actuación xustificativa do cumprimento das condicións impostas na concesión da subvención con indicación das actividades realizadas e dos resultados obtidos, debidamente asinada. No caso de subvencións que teñan por finalidade a realización de proxectos que xeren gastos de investimento a memoria deberá reflectir expresamente os seguintes termos: obtención de licenzas preceptiva, publicidade do financiamento provincial (cartel informativo ou placa conmemorativa), e cumprimento de normas contractuais. No suposto de suministro de bens de equipo ou de prestación de servizos por empresas de consultoría ou de asistencia técnica, se o gasto subvencionable supera a contía de 12.000 euros, e no caso de obras si o importe e superior os 30.000 euros, deberá acreditar á solicitude dos tres presupostos establecidos no art.31.3 da Lei 38/2003 de 17 de novembro, Xeral de Subvencións. B.- Unha relación clasificada dos gastos e investimentos realizados, asinada polo secretario da entidade, co visto e prace do seu presidente, con identificación dos acreedores (nome ou razón social, apelidos e NIF), dos conceptos de gasto (número de factura ou documento equivalente, importe e data de emisión) e, no seu caso, data e medio de pago, coa indicación das desviacións acaecidas en realación co presuposto, artº 75 sobre cta. xustificativa simplificada. Dito pago, que se poderá realizar tanto antes como despois do cobro da subvención, deberá quedar acreditado documentalmente mediante a utilización de transferencia bancaria, tarxetas de débito ou crédito, cheque nominativo ou calquera outro que deixe constancia da data de pago e da identidade do perceptor. Só excepcionalmente se poderá realizar o pago en metálico en importes de escasa contía ( ata 150 euros), nos que non resulte posible a utilización dun dos medios anteriormente indicados. C.- Unha certificación expedida polo secretario da entidade, co visto e prace do seu presidente, na que se faga constar que o gasto foi reflectida, na forma preceptiva, no libro de contabilidade da entidade, segundo o disposto no art.14.1 da Lei 38/2003 de 17 de novembro, Xeral de Subvencións. D.-Acreditación gráfica do cumprimento da obriga de facer constar a colaboración da Deputación en toda a información (imprresa, informática ou audiovisual) que se teña feito das actividades ou invetimentos subvencionados. E.- Unha relación detallada de outros ingresos ou subvencións obtidas doutas Administracións públicas ou entidades privadas para o mesmo obxecto, con indicación do seu importe ou procedencia, ou, pola contra, declaración de non ter outras subvencións públicas ou privadas para o mesmo obxecto. A Deputación da Coruña, aleatoriamente, comprobará os xustificantes que estime oportunos, e que permitan obter unha evidencia razoable sobor da axeitada aplicación da subvención, para o que poderá requerir á entidade a remisión dos xustificantes dos gastos seleccionados. Nos casos en que sexa de aplicación, a entidade deberá acreditar o cumprimento das obrigas sinaladas no art.31.3 e 4 da Lei Xeral de Subvencións. Así mesmo, no caso de concorrencia de subvencións públicas que se atopen xustificadas, poderá achegarse certificación da Administración concedente, na que se detallen os conceptos subvencionados e os importes xustificados e período ó que se refiren os gastos. Co obxecto de facilitar o control fináncieiro posterior, os beneficiarios deberán realizar o pago por un medio no que quede acreditado documentalmente a súa data e a identidade do perceptor (transferencia bancaria, tarxetas de débito ou crédito, cheque nominativo, etc.). só excepcionalmente se poderá realizar o pago en metálico en importes de escasa contía (ata 150 euros), nos que non resulte posible a utilización dun dos medios anteriormente indicados”. De conformidade co disposto no artigo 14.1 f) da Lei 38/2003, de 17 de novembro, Xeral de subvencións, e no artigo 11. f) da Lei 9/2007, de 13 de xuño, de Subvencións de Galicia, os beneficiarios están obrigados a levar Libros e rexistros contábeis e rexistros dilixenciados. Para os beneficiarios aos que non lle resulta de aplicación obligatorio a Plan de contas adaptado ás entidades non lucrativas (R. C. 776/1998, do 30 de abril ), abondará con que leven os seguintes Libros e rexistros:. Libro diario de ingresos e gastos, no que se reflicten por orde cronolóxica tódolos ingresos e gastos e que deberá estar debidamente conciliado cos movementos realizados a través das contas bancarias. Dito Libro deberá estar dilixenciado polo presidente, polo secretario e polo tesoureiro da entidade. Liquidación anual de ingresos e gastos, que deberá resultar dos movementos producidos no Libro anterior e na que quedará constancia da súa aprobación pola Asamblea de socios. Libro de Inventarios e Balances, no que se reflicten axeitadamente tódolos bens e dereitos da entidade, así como as súas altas e baixas, e que tamén deberá ser dilixenciado polo presidente, Secretario e Tesoureiro.7.5.- Tramitación da xustificación Para os efectos de xustificar os gastos e coa finalidade de excepcionar o art.31.2 da Lei Xeral de Subvencións, entenderase que o gasto está realizado coa aportación da documentación sinalada na base 7.4 anterior Á vista da documentación xustificativa presentada e despois dos informes da Sección de Promoción Económica e do Servizo de Fiscalización, o órgano competente valorará o cumprimento das actividades ou investimentos subvencionados e se a documentación é correcta, procederase ó pago da subvención. No caso de que a documentación xustificativa fose incorrecta ou insuficiente, darase un prazo de dez días para a súa corrección. Para a valoración do cumprimento da finalidade básica da subvención e pago dela, terase en conta o seguinte: No caso de que se xustifique gasto polo 100 % do presuposto subvencionado, aboarase a totalidade da subvención. No caso de que se xustifique gasto inferior ó 100% e, polo menos do 50% do presuposto subvencionado, aboarase a parte proporcional da subvención, mediante aplicación do coeficiente de financiación ao importe total dos gastos acreditados. No caso de que se xustifique gasto inferior ó 50% do presuposto subvencionado, non se considerará cumprida a finalidade básica da subvención, polo que non se aboará cantidade ningunha, sin perxuicio da aplicacion do réxime sancionador correspondente. O aboamento da subvención materializarase mediante ingreso na conta sinalada pola entidade. Será de aplicación o réxime sancionador previsto na Lei 38/2003, xeral de subvencións, coas especificacións indicadas na súa disposición adicional décimo cuarta. Na determinación de sancións no caso de comisión de falta leve prevista no art.56 de dita lei, aplicarase a multa fixada no art.59 en contía comprendida entre 75 e 900 euros. No caso de incumprimento dos prazos de xustificación si o retraso no cumprimento do prazo de xustificación non excede dun mes, a sanción prevista na lei imporase no seu grao mínimo e será do 10% do importe da subvención outorgada co límite de 75 euros. Si excedese dun mes e non chegase a tres, a sanción imporase no seu grao medio e será do 20% do importe da subvención outorgada co límite de 400 euros. Se a extemporaneidade da xustificación excedese de tres meses, a sanción imporase no seu grao máximo que suporá o 30% do importe da subvención sin que pida superar o importe toal de 900 euros. O incumprimento reiterado, polo mesmo beneficiario, en distintas convocatorias nos prazos de xustificación implicará que se apliquen as sancións antes expostas elevando nun grao a que proceda. Con carácter xeral admitiranse fotocopias sempre que veñan compulsadas: - Diante de notario. - Polo Rexistro Xeral da Deputación da Coruña. - Polo secretario do concello, ou funcioanrio habilitado ó efecto, cando se refiran a expedentes de entidades do seu termo municipal. -Polo Rexistro doutros organismos públicos, naqueles casos nos que se presenten os documentos a través doutros organismos públicos que estean autorizados a efectos de rexistro. Para o non previsto nesta convocatoria serán de aplicación as normas incluídas nas Bases de execución do presuposto xeral da Deputación da Coruña para o exercio de 2010, na Lei 38/2003, xeral de subvencións e no seu Regulamento e na Lei /9/2007 de subvencións de Galicia Para os efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, de 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvencións. 1.- A aprobación da presente convocatoria queda sometida á condición suspensiva da entrada en vigor do Presuposto da Deputación do Exercicio 2011 no que se conteñan os créditos adecuados e suficientes para atender ás solicitudes que ó amparo daquela se presenten.2.- Consonte co anterior, non se poderá realizar acto ningún que supola directa ou indirectamente compromiso provincial de trascendencia presupostaria en tanto non se cumpra a condicilón suspensiva citada no apartado anterior.3.-En ningún caso a presente convocatoria xerará dereito algún a favor dos solicitantes mentres tanto non se dean as condicións presupostarias, procedimentais e xurídicas de aplicación. A Coruña, 17 de novembro de 2010 O PRESIDENTE, O SECRETARIO Salvador Fernández Moreda José Luis Almau Supervía